section_heading: Izvještaj
paragraph_text: Hamilton je prvi ušao u boks kod vodećih vozača. Britanac je prije toga sustigao Räikkönena, ali ga nije uspio prestići. Dva kruga nakon Hamiltona, u boks ulazi Ricciardo, a u idućem krugu i Vettel. Ferrari je odlučio Räikkönena ostaviti na stazi nešto duže, pa je Finac u boks otišao tek u 44. krugu, dva kruga nakon svog sunarodnjaka u Mercedesu. Na kraju utrke došlo je do dvoboja između Hamiltona i Ricciarda za 3. mjesto, no Australac je uspio zadržati Hamiltona iza sebe. Također, Vettel je sustigao Bottasa na samom kraju utrke, ali je Valtteri bez većih problema zadržao Nijemca iza sebe, te tako došao do svoje druge pobjede u Formuli 1.<ref> Bottas pobjednik Velike nagrade Austrije F1puls, objavljeno 9. srpnja 2017. Pristupljeno 14. srpnja 2017.